
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός όρων, προϋποθέσεων και κριτηρίων χο¬ 


ρήγησης στεγαστικών δανείων σε παλιννοστού- 
ντες ομογενείς από χώρες της τέως Σοβιετικής 
Ένωσης. 1 

Καθορισμός αποζημίωσης της ομάδας έργου για το 
σχεδίασμά και την υλοποίηση της εκπαίδευσης 
1.300 ατόμων του προσωπικού Εξωτερικής Φρού¬ 
ρησης Καταστημάτων Κράτησης. 2 


Τροποποίηση των 2/11239/0004/11.2.2000 και 2/ 
39496/0004/25.5.2000 αποφάσεων περί συγκροτή- 
σεως Συντονιστικής Επιτροπής και Ομάδας Εργα¬ 
σίας και έργου βελτίωσης των διαδικασιών ελέγχου 
των δαπανών του Δημοσίου. 3 

Χορήγηση ειδικής εγκριτικής άδειας λειτουργίας Ιδιω¬ 
τικού Γραφείου Συμβούλων Εργασίας στην εται¬ 
ρεία με την επωνυμία «ΗυΜΑΝ ΡΟΡΟΕ ΑΝΩΝΥ¬ 
ΜΟΣ ΕΤΑΙΡΕΙΑ ΠΑΡΟΧΗΣ ΕΡΓΑΣΙΑΚΩΝ ΥΠΗ¬ 


ΡΕΣΙΩΝ ΚΑΙ ΕΞΥΠΗΡΕΤΗΣΕΩΝ». 4 

Τροποποίηση απόφασης της 190013/2000 απόφασης 
Υπουργού Εργασίας και Κοινωνικών Ασφαλίσεων.. 5 

Τροποποίηση της 190247/98 απόφασης Υπουργού 
Εργασίας και Κοινωνικών Ασφαλίσεων. 6 

Άρση καταλληλότητας του Γυναικολογικού τμήματος 
για άσκηση των Γ ιατρών. 7 

Αντικατάσταση τακτικού μέλους του Ανωτάτου Ειδι¬ 
κού Δικαστηρίου. 8 

Χαρακτηρισμός ως τοπίου ιδιαίτερου φυσικού κάλ¬ 
λους της νήσου Λήμνου του Νομού Λέσβου. 9 

Αύξηση αριθμού ημερών εκτός έδρας προσωπικού 
του μηχανικού εξοπλισμού και οδηγών των Νομαρ¬ 
χών, των Ν.Α. Κορινθίας, Λακωνίας και Αρκαδίας 
για αντιμετώπιση εκτάκτου γεγονότος.10 

Μεταφορά κενών οργανικών θέσεων ΔΕΠ. 11 

Τροποποίηση - συμπλήρωση απόφασης ορισμού με¬ 
λών του Τεχνικού Συμβουλίου του Ταχυδρομικού 
Ταμιευτηρίου. 12 


ΑΠΟΦΑΣΕΙ Σ 

Αριθ. 33764/532 (1) 

Καθορισμός όρων, προϋποθέσεων και κριτηρίων χορήγη¬ 
σης στεγαστικών δανείων σε παλιννοστούντες ομογε¬ 
νείς από χώρες της τέως Σοβιετικής Ένωσης. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 
ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Του άρθρου 3 του Ν. 2790/2000 «περί αποκατάστα¬ 
σης των παλιννοστούντων ομογενών από την τέως Σοβιε¬ 
τική Ένωση και άλλες διατάξεις» (ΦΕΚ 24 Α'). 

β. Του Ν. 128/1975 «περί τροποποιήσεως και συμπλη- 
ρώσεως διατάξεων τινώναναφερομένων στην λειτουργία 
του χρηματοδοτικού συστήματος», όπως ισχύει. 

γ. Του Ν. 1266/1982 «περί οργάνων άσκησης της νομι¬ 
σματικής, πιστωτικής και συναλλαγματικής πολιτικής και 
άλλες διατάξεις». 

δ. Του Ν. 876/1999 «περίτροποποίησης και συμπλήρω¬ 
σης διατάξεων αναφερόμενων στην ανάπτυξη της κεφα¬ 
λαιαγοράς». 

ε. Το Ν. 2362/1995 «περί Κώδικα Δημοσίου Λογιστικού». 

2. Την υπ’ αριθ. 9716/169/10.3.2000 απόφασή μας 
«πρόγραμμα στεγαστικής αποκατάστασης των ομογενών 
Ελλήνων παλιννοστούντων στις Ζώνες εγκατάστασης Β, 
Γ και Δ της επικράτειας» (ΦΕΚ 342 Β'). 

3. Το γεγονός ότι από τις διατάξεις αυτής της απόφα¬ 
σης δενπροκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Τροποποιούμε την υπ’ αριθ. 9716/169/2000 απόφασή μας 
«Πρόγραμμα στεγαστικής αποκατάστασης των ομογενών 
Ελλήνων παλιννοστούντων στις Ζώνες εγκατάστασης Β, Γ 
και Δτης επικράτειας» (ΦΕΚ 342 Β') και καθορίζουμε τις προ¬ 
ϋποθέσεις και τα κριτήρια χορήγησης στεγαστικών δανείων 
για την κατασκευή, βελτίωση ή αγορά κατοικίας ως εξής: 

Δικαιούχοι των δανείων είναι οι ομογενείς που προέρχο¬ 
νται από χώρεςτηςτέως Σοβιετικής Ένωσης, οι οποίοι έχουν 
εγκατασταθεί στην Ελλάδα μέχρι την 31.12.1999 και είναι 
ήδη κάτοχοι της ελληνικής ιθαγένειας ή πρόκειται να απο¬ 
κτήσουν την ελληνική ιθαγένεια ή το Ειδικό Δελτίο Ταυτότη¬ 
τας, βάσει των διατάξεων του άρθρου 1 του Ν. 2790/2000. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Δενχορηγούνται δάνεια σε ομογενείς που διαμένουν σε 
άλλες χώρες, ανεξάρτητα από την απόκτηση της ελληνι¬ 
κής ιθαγένειας ή τη χορήγηση Ειδικού Δελτίου Ταυτότη¬ 
τας, καθώς και σε ομογενείς από χώρες της τέως Σοβιετι¬ 
κής Ένωσης που έχουν εγκατασταθεί ή πρόκειται να 
εγκατασταθούν στην Ελλάδα μετά την 31.12.1999. 

2. Τα δάνεια χορηγούνται στους δικαιούχους για την 
απόκτηση πρώτης κατοικίας. Στις περιπτώσεις που δά¬ 
νειο δικαιούνται και οι δύο σύζυγοι ομογενείς παλιννο- 
στούντες, το δάνειο χορηγείται εξ ημισείας στους δικαι¬ 
ούχους. Οι δανειολήπτες δεν πρέπει να έχουν οι ίδιοι, οι 
σύζυγοι ή άλλο προστατευόμενο μέλος της οικογένειάς 
τους στην οποία χορηγείται το δάνειο, πλήρες δικαίωμα 
κυριότητας ή ισοβίου επικαρπίας ή κατοίκησης σε άλλα 
σπίτια ή διαμερίσματα στην Ελλάδα. 

3. Η αίτηση για την χορήγηση του δανείου υποβάλλεται 
στη Διεύθυνση Αυτοδιοίκησης και Αποκέντρωσηςτης Πε¬ 
ριφέρειας, στην περιοχή της οποίας θα γίνει χρήση του 
δανείου για την απόκτηση κατοικίας. 

Μαζί με την αίτηση υποβάλλονται τα εξής δικαιολογητι- 
κά: 

• Αντίγραφο της απόφασης για την απόκτηση της ελ¬ 
ληνικής ιθαγένειας ή του Ειδικού Δελτίου Ταυτότητας, 

• Αντίγραφο διαβατηρίου ή οποιοδήποτε άλλου εγγρά¬ 
φου, αποδεικτικού της ημερομηνίας εγκατάστασης του 
ενδιαφερομένου στην Ελλάδα, 

• Πιστοποιητικό οικογενειακής του κατάστασης, 

• Βεβαίωση Δήμου ή Κοινότητας για τη μόνιμη κατοικία 
του, 

• Υπεύθυνη δήλωση του Ν. 1599/1986 ότι ο αϊτών και 
ο/η σύζυγος δεν είναι κύριος άλλης οικείας ή διαμερίσμα¬ 
τος, 

• Αριθμό Φορολογικού Μητρώου (ΑΦΜ), 

• Για την αγορά κατοικίας ή την ανέγερση κατοικίας σε 
ιδιόκτητο οικόπεδο: 

-τίτλο κυριότητας του οικοπέδου 

- πιστοποιητικό μεταγραφής του ακινήτου 

- πιστοποιητικό ιδιοκτησίας από την μερίδα του προκα- 
τόχου του ακινήτου 

-τυχόν αναφερόμενα στους τίτλους ιδιοκτησίας πληρε¬ 
ξούσια 

-τοπογραφικό διάγραμμα του οικοπέδου 

- κάτοψη του ακινήτου 

- φωτοαντίγραφο της άδειας οικοδομής του ακινή¬ 
του 

■ Για την ανέγερση κατοικίας σε παραχωρούμενο οικό¬ 
πεδο: 

- Παραχωρητήριο της οικοπεδικής έκτασης από τον φο¬ 
ρέα ο οποίος την παραχωρεί στον δικαιούχο κατά χρήση 
και κατά πλήρη κυριότητα 

- φωτοαντίγραφο της άδειας οικοδομής του ακινή¬ 
του 

Σε περίπτωση που η άδεια οικοδομής δεν έχει εκδοθεί, 
γίνονται δεκτά τα υπόλοιπα δικαιολογητικά με την προϋ¬ 
πόθεση ότι αυτή θα προσκομισθεί μέχρι την ημέρα συνο- 
μολόγησηςτου δανείου. 

Τα δικαιολογητικά κατατίθενται σε πρωτότυπη μορφή ή 
επίσημα επικυρωμένα και μεταφρασμένα, όπου απαιτεί¬ 
ται. 

4. Η Διεύθυνση Αυτοδιοίκησης και Αποκέντρωσης της 
αρμόδιας Περιφέρειας, εφόσον διαπιστώσει ότι ο αϊτών 


πληρείτιςπροϋποθέσεις για τη χορήγηση του δανείου, συ¬ 
ντάσσει σχετική βεβαίωση, η οποία μαζί με την αίτηση και 
τα λοιπά στοιχεία του φακέλου στέλνεται στη Τράπεζα. 

Από τη βεβαίωση της Περιφέρειας πρέπει να προκύ- 
πτουνταεξής: 

• ότι ο αϊτών είναι ομογενής από χώρα της τέως Σοβιε¬ 
τικής Ένωσης, κάτοχος της ελληνικής ιθαγένειας ή του 
Ειδικού Δελτίου Ταυτότητας, ο Αριθμός Φορολογικού 
Μητρώου (ΑΦΜ), καθώς και ο χρόνος που εγκαταστάθη¬ 
κε στην Ελλάδα, 

• το ποσό του δανείου που δικαιούται, 

• αν το δάνειο αφορά αγορά κατοικίας, κτίσιμο κατοι¬ 
κίας ή βελτίωση υπάρχουσας κατοικίας, 

• η κατηγορία επιδότησης επιτοκίου του δανείου στην 
οποία ανήκει ο ενδιαφερόμενος, ανάλογα με τη Ζώνη 
στην οποία βρίσκεται η, υπό αγορά, κτίσιμο ή βελτίωση, 
κατοικία, 

• ο αύξοντας αριθμός του αιτούμενου δανείου στην 
εκάστοτε Περιφέρεια, προκειμένου να είναι ενήμερη η 
Τράπεζα για το συνολικό αριθμό των αιτημάτων που αφο¬ 
ρούν στη συγκεκριμένη Ζώνη, 

• το ποσό της άμεσης κρατικής αρωγής για τη Ζώνη Β. 

5. Ο νομικός και τεχνικός έλεγχος θα πραγματοποιείται 
με ευθύνη της Τράπεζας που χορηγεί το δάνειο. Κατά το 
νομικό έλεγχο ο δανειολήπτης θα καταβάλει στην Τ ράπε¬ 
ζα προμήθεια 0,50% επί του ποσού του δανείου, με ελάχι¬ 
στο χρηματικό ποσό τις 50.000 δρχ., ενώ κατά τον τεχνι¬ 
κό, θα καταβάλει προμήθεια 30.000 δρχ. ανεξάρτητα από 
το ύψος του δανείου. 

Η δανειοδότρια Τράπεζα υποχρεούται να ενημερώνει 
την οικεία Περιφέρεια για την έγκριση των αιτούμενων 
δανείων, καθώς και την ανάληψη αυτών από τους δανειο¬ 
λήπτες. 

6. Η διαδικασία καταβολής του δανείου είναι η εξής: 

• Για αγορά κατοικίας το δάνειο καταβάλλεται εφάπαξ 
με την υπογραφή της δανειακής σύμβασης. 

• Για αποπεράτωση ημιτελούς κατοικίας ή κατασκευή 
κατοικίας το δάνειο καταβάλλεται σε δύο ισόποσες δό¬ 
σεις, η πρώτη με την υπογραφή της δανειακής σύμβασης 
και η δεύτερη μετά από έγγραφη πιστοποίηση των κατα¬ 
σκευαστών, ότι πρόκειται για την τελική φάση κατασκευ¬ 
ής του κτιρίου. 

Η ανάληψη του δανείου πρέπει να ολοκληρωθεί εντός 
τριών μηνών από την έγκρισή του. Σε περίπτωση καταβο¬ 
λής του σε δόσεις, η ανάληψη πρέπει να ολοκληρωθεί μέ¬ 
σα σε ένα χρόνο από τη λήψη της πρώτης δόσης και πά¬ 
ντως πριν την πληρωμή της πρώτης δόσης εξόφλησης. Σε 
κάθε αντίθετη περίπτωση το ποσό, της δεσμευμένης κα¬ 
τάθεσης μεταφέρεται σε μείωση ληξιπρόθεσμων οφει¬ 
λών και του κεφαλαίου του δανείου, χωρίς αποζημίωση 
τόκων έξι μηνών με το συμβατικό επιτόκιο. 

7. Αιτήσεις ομογενών που έχουν κατατεθεί στο Εθνικό 
Ίδρυμα Υποδοχής και Αποκατάστασης Απόδημων καιΠα- 
λιννοστούντων Ομογενών Ελλήνων (Ε.Ι.Α.Π.Ο.Ε.), βάση 
της ΚΥΑ υπ’ αριθ.9716/169/10.3.2000, διαβιβάζονται, με 
ευθύνη του τελευταίου, στην Περιφέρεια (Διεύθυνση Αυ¬ 
τοδιοίκησης και Αποκέντρωσης), στην περιοχή της οποί¬ 
ας θα γίνει χρήση του δανείου. 

Κατά τα λοιπά εφαρμόζονταιτα οριζόμενα στην ΚΥΑ υπ’ 
αριθ.9716/169/10.3.2000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Οκτωβρίου 2000 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΕΘΝΙΚΗΣ ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ & ΟΙΚΟΝΟΜΙΚΩΝ 

ΒΑΣΩ ΠΑΠΑΝΔΡΕΟΥ ΓΙΑΝΝΟΣ ΠΑΠΑΝΤΩΝΙΟΥ 

□ 

Αριθ. 2/56553/0022 ( 2 ) 

Καθορισμός αποζημίωσης της ομάδας έργου για το σχε¬ 
δίασμά και την υλοποίηση της εκπαίδευσης 1.300 ατό¬ 
μων του προσωπικού Εξωτερικής Φρούρησης Κατα¬ 
στημάτων Κράτησης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις των άρθρων: 

α) 18 παρ. 18 του Ν. 2503/97 περί «Διοίκησης, Οργάνω¬ 
σης, Στελέχωσης της περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις» (ΦΕΚ Α7 
107/30.5.97). 

β) 48 και 49 παρ. παρ. 6του Ν. 2721/99 περί «Τροποποί¬ 
ησης και Αντικατάστασης διατάξεων των νόμων 1756/ 
1998 και 1729/1997του Ποινικού Κώδικα, του Κώδικα Ποι¬ 
νικής Δικονομίας του Κώδικα Πολιτικής Δικονομίας και 
άλλες διατάξεις» (ΦΕΚ Α'/112/3.6.99) και 

γ) του Π.Δ/τος 265/1999 περί «Οργάνωσης Υπηρεσίας 
Εξωτερικής Φρούρησης Καταστημάτων Κράτησης και 
νοσηλευομένων στα θεραπευτήρια καταδίκων και υποδί¬ 
κων» (ΦΕΚ Α'/216/119.10.99). 

2. Την υπ’ αριθ.πρωτ. 111804/23.11.1999 (ΦΕΚ Β'/91 / 
23.11.99) απόφαση του Υπουργού Δικαιοσύνης περί 
«Προκήρυξης πλήρωσης χιλίωντριακοσίων (1.300) θέσε¬ 
ων Προσωπικού Εξωτερικής Φρούρησης Καταστημάτων 
Κράτησης της χώρας». 

3. Την υπ’ αριθμ. πρωτ. 88601 οικ./10.7.2000 (ΦΕΚ Β'/ 
856/11.7.2000) κοινή απόφαση των Υπουργών Δικαιοσύ¬ 
νης, Οικονομικών και Δημόσιας Τάξης περί «Οργάνωσης- 
Υλοποίησης Ειδικών Εκπαιδευτικών Προγραμμάτων Ει¬ 
σαγωγής Εκπαίδευσης - Ενημέρωσης Προσωπικού Εξω¬ 
τερικής Φρούρησης Καταστημάτων Κράτησης». 

4. Την υπ’ αριθ.πρωτ. 88603/12.7.2000 κοινή απόφαση 
των Υπουργών Δημόσιας Διοίκησης και Αποκέντρωσης 
και Δικαιοσύνης «περί Συγκρότησης Ομάδας Διοίκησης 
Έργου» με σκοπό την υλοποίηση όλωντων απαιτουμένων 
επί μέρους ειδικών έργων όπως αυτά αναλυτικά προσ¬ 
διορίζονται σε αυτήν την απόφαση. 

5. Την υπ’ αριθμ. 1039386/441/Α0006/21.4.2000 (ΦΕΚ 
571 Α’) απόφαση του Πρωθυπουργού και του Υπουργού 
Οικονομικών «Ανάθεση αρμοδιοτήτων Υπουργού Οικονο¬ 
μικών στους Υφυπουργούς Οικονομικών». 

6. Το γεγονός ότι η εν λόγω Ομάδα Διοίκησης Έργου 
έχει επιφορτιστεί και με την υποχρέωση υλοποίησης της 
εισαγωγικής εκπαίδευσης των νεοπροσληφθέντων, στις 
Σχολές Αστυφυλάκων Ξάνθης και Κομοτηνής. Ότι οι εκ¬ 
παιδευόμενοι θα διαμένουν και θα σιτίζονται εντός των 
Κέντρων Εκπαίδευσης και θα έχουν ανάγκη από συνεχή 
σε εικοσιτετράωρη (24) βάση παρακολούθηση και επο- 
πτεία και μάλιστα σε χρονική περίοδο ιδιαίτερα δυσμενών 
καιρικών συνθηκών. 

7. Το γεγονός ότι τρία από τα μέλη της Ομάδας Διοίκη¬ 


σης, ο Πρόεδρος της Ομάδας, Νικόλαος Μαλανδράκης, 
και τα μέλη Παναγιώτης Καινούργιος και Νικόλαος Ρούσ- 
σης, έχουν μόνιμη κατοικία στην Αθήνα και πρέπει να με¬ 
τακινηθούν και να παραμείνουν για τις ανάγκες της εκ¬ 
παίδευσης συνεχώς στην Κομοτηνή οι δύο πρώτοι και 
στην Ξάνθη και ο τρίτος και να διαμένουν και να σιτίζονται 
σε ξενοδοχεία της περιοχής. 

8. Την υποχρέωση των μελών να μετακινούνται με ίδια 
μέσα προς και από τις κτιριακές εγκαταστάσεις των Σχο¬ 
λών στην πλησιέστερη πόλη όπου θα διαμένουν και στην 
Αθήνα αν τούτο καταστεί αναγκαίο. 

9. Το γεγονός ότι από τις διατάξεις της παρούσας προ- 
καλείται δαπάνη ύψους δέκα εκατομμυρίων τριακοσίων 
χιλιάδων (10.300.000) δρχ. και θα βαρύνει το Ε.Φ. 17310 
και ΚΑΕ 0515 για το έτος 2000, αποφασίζουμε: 

Ορίζουμε εφάπαξ αποζημίωση των μελών Διοίκησης 
έργου που έχουν οριστεί με την υπ’ αριθμ. 88603 
οικ/10.07.00 κοινή απόφαση των Υπουργών Δημόσιας Δι¬ 
οίκησης και Αποκέντρωσης και Δικαιοσύνης ως ακολού¬ 
θως: 

1. Νικόλαος Μαλανδράκης, ταξίαρχος ε.α., Πρόεδρος 
της Ομάδας Διοίκησης, τρία εκατομμύρια τριακόσιες χι¬ 
λιάδες (3.300.000) δρχ. 

2. Λεωνίδας Κωνσταντινίδης, υποστράτηγος ε.α., ένα 
εκατομμύριο τριακόσιες χιλιάδες (1.300.000) δρχ. 

3. Ιωάννης Δρίνης, Αναπληρωτής προϊστάμενος του 
Καταστήματος Κράτησης Κομοτηνής, επτακόσιες χιλιά¬ 
δες (700.000) δρχ. 

4. Ιωάννης Τουλάκης, υπάλληλος του Καταστήματος 
Κράτησης Κομοτηνής πεντακόσιες χιλιάδες (500.000) 
δρχ. 

5. Ιωάννης Μενής, υπάλληλος του Καταστήματος Κρά¬ 
τησης Κομοτηνής, πεντακόσιες χιλιάδες (500.000) δρχ. 

6. Παναγιώτης Καινούργιος, υπάλληλος της Κεντρικής 
Υπηρεσίας του Υπουργείου Δικαιοσύνης, δύο εκατομμύ¬ 
ρια (2.000.000) δρχ. 

7. Νικόλαος Ρούσσης, υπάλληλος της Κεντρικής Υπη¬ 
ρεσίας του Υπουργείου Δικαιοσύνης, δύο εκατομμύρια 
(2.000.000) δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Οκτωβρίου 2000 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΔΙΚΑΙΟΣΥΝΗΣ 

ΓΕΩΡΓΙΟΣ ΔΡΥΣ ΜΙΧ. Π. ΣΤΑΘΟΠΟΥΛΟΣ 

□ 

Αριθ. 2/68666/0004 ( 3 ) 

Τροποποίηση των 2/11239/0004/11.2.2000 και 2/ 
39496/0004/25.5.2000 αποφάσεων περί συγκροτήσε- 
ως Συντονιστικής Επιτροπής και Ομάδας Εργασίας 
και έργου βελτίωσης των διαδικασιών ελέγχου των δα¬ 
πανών του Δημοσίου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 89 και 128 του Π .Δ. 284/88 
«Οργανισμός του Υπουργείου Οικονομικών» (ΦΕΚ 128 Α’) 
όπως τροποποιήθηκε και ισχύει. 

2. Τις διατάξεις του άρθρου 34 του Ν. 1914/90 «Εκσυγ¬ 
χρονισμός και ανάπτυξη του Δημόσιου Τομέα και της Κε- 

φαλαιαγοράς, φορολογικές ρυθμίσεις και άλλες διατά¬ 
ξεις» (ΦΕΚ 178/Α’). 

3. Τις διατάξεις του άρθρου 13 του Ν. 2346/95 «Δαπά¬ 
νες κίνησης των μετακινούμενων προσώπων με εντολή 
του Δημοσίου εντός και εκτός της επικράτειας για εκτέ¬ 
λεση υπηρεσίας και άλλες διατάξεις» (ΦΕΚ 220/Α’). 

4. Τις διατάξεις της παρ. 16 του άρθρ. 4 του Ν. 2390/96 
«Μεταρρυθμίσεις στο αντικειμενικό σύστημα φορολο¬ 
γίας εισοδήματος και άλλες διατάξεις» (ΦΕΚ 54 Α’). 

5. Την αριθμ. 2/11239/0004/11.2.2000 απόφαση μας, 
περί συγκρότησης Συντονιστικής Επιτροπής και Ομάδας 
Εργασίας του έργου βελτίωσης των διαδικασιών ελέγχου 
των δαπανών του Δημοσίου, όπως τροποποιήθηκε με την 
αριθμ. 2/39496/0004/25.5.2000 όμοια της. 

6. Την ανάγκη παράτασης της χρονικής διάρκειας πε- 
ρατώσεως του έργου της Συντονιστικής Επιτροπής της 
ομάδας εργασίας του έργου βελτίωσης των διαδικασιών 
ελέγχου των δαπανώντου Δημοσίου, αποφασίζουμε: 

Τ ροποποιούμετις αριθμ. 2/11239/0004/11.2.00 και 2/39496/ 
0004/25.5.2000 αποφάσεις μας, αντίστοιχα, ως εξής: 

1. Ορίζουμε νέα τρίμηνη περίοδο εργασιών της Συντο¬ 
νιστικής Επιτροπής και της Ομάδας Εργασίας Βελτίωσης 
των διαδικασιών ελέγχου των δαπανών του Δημοσίου, 
από 1.10.2000 μέχρι και31.12.2000, για ολοκλήρωση του 
έργου τους. 

2. Ανακαλούμε τον ορισμό: 

α) του Γεωργίου Μαρκαντωνάκη, ως μέλος της ανωτέ¬ 
ρω ομάδας, λόγω παραίτησής του. 

β) της Θεοδώρας Πολυχρονάκη και Λεμονιάς Σαρακα- 
τσάνου, από την γραμματειακή υποστήριξη του έργου 
της Συντονιστικής Επιτροπής και της Ομάδας Εργασίας. 

3. Η Γραμματειακή Υποστήριξη του έργου της Συντονι¬ 
στικής Επιτροπής και της Ομάδας Εργασίας, θα παρέχε¬ 
ται από τους υπαλλήλους του Γενικού Λογιστηρίου του 
Κράτους: 

α) Παναγιώτη Ευσταθίου, με βαθμό Α'/ΠΕ που υπηρετεί 
στη Δ4-Προσωπικού. 

β) Ευανθία Παπαλεξανδρή, με βαθμό Δ'/ΠΕ που υπηρε¬ 
τεί στη Μονάδα Επιστημονικής Τεκμηρίωσης και Ανάλυ¬ 
σης (Μ.Ε.Τ.Α.). 

4. Κατά τα λοιπά ισχύουν οι ανωτέρω τροποποιούμενες 
αποφάσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Οκτωβρίου 2000 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 

□ 

Αριθ. 30891 (4) 

Χορήγηση ειδικής εγκριτικής άδειας λειτουργίας Ιδιωτι¬ 
κού Γραφείου Συμβούλων Εργασίας στην εταιρεία με 
την επωνυ μία « Η υ Μ ΑΝ ΡΟΒΟΕΑΝΩΝΥΜΟΣ ΕΤΑΙΡΕΙΑ 
ΠΑΡΟΧΗΣ ΕΡΓΑΣΙΑΚΩΝ ΥΠΗΡΕΣΙΩΝ ΚΑΙ ΕΞΥΠΗΡΕ¬ 
ΤΗΣΕΩΝ». 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 2 του Ν. 2639/1998 (ΦΕΚ 
205/Α’) «Ρύθμιση εργασιακών σχέσεων, σύσταση Σώμα¬ 
τος Επιθεώρησης Εργασίας και άλλες διατάξεις». 


2. Τις διατάξεις του Π.Δ. 160/1999 (ΦΕΚ 157/Α’) 
«Όροι, προϋποθέσεις και διαδικασία για τη σύσταση 
και λειτουργία Ιδιωτικών Γραφείων Συμβούλων Εργα¬ 
σίας». 

3. Την εισήγηση της ειδικής τριμελούς επιτροπής του 
άρθρου 6 του Π.Δ. 160/1999 της συνεδρίασης της 
6.6.2000, αποφασίζουμε: 

Χορηγούμε την ειδική εγκριτική άδεια λειτουργίας Ιδιω¬ 
τικού Γ ραφείου Συμβούλων Εργασίας στην εταιρεία με 
την επωνυμία «ΗΨΜΑΝ ΡΟΒΟΕ ΑΝΩΝΥΜΟΣ ΕΤΑΙΡΕΙΑ 
ΠΑΡΟΧΗΣ ΕΡΓΑΣΙΑΚΩΝ ΥΠΗΡΕΣΙΩΝ ΚΑΙ ΕΞΥΠΗΡΕ¬ 
ΤΗΣΕΩΝ» που θα έχει ως αντικείμενο τη μεσολάβηση για 
την εξεύρεση για λογαριασμό του εργοδότη, ορισμένων 
κατηγοριών θέσεων εργασίας όπως αναφέρονται στο άρ¬ 
θρο 5 του Ν. 2639/1998 (ΦΕΚ205/Α 1 ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Σεπτεμβρίου 2000 

Ο ΥΠΟΥΡΓΟΣ 

ΑΝΑΣΤΑΣΙΟΣ ΓΙΑΝΝΙΤΣΗΣ 

□ 

Αριθ. οικ. 191817 (5) 

Τροποποίηση απόφασης της 190013/2000 απόφασης 
Υπουργού Εργασίας και Κοινωνικών Ασφαλίσεων. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) ΤουΝ. 1558/85 «Κυβέρνηση και Κυβερνητικά Όργανα». 

β) Του Ν. 212/69 «Περίοργανώσεως καιδιοικήσεωςτου 
ΟΑΕΔ». 

γ) Του άρθρου 2 του Π.Δ/τος 359/97 (ΦΕΚ 240/Α/ 
28.11.97) που αφορά τις προϋποθέσεις χορήγησης της 
Κάρτας Παραμονής περιορισμένης χρονικής διάρκειας 
σε αλλοδαπούς. 

2. Το αριθ. Β123652/18.9.2000 έγγραφο της Δ/νσηςτου 
ΟΑΕΔ. 

3. Την αριθ. 190013/1.2.2000 απόφαση του Υπουργείου 
Εργασίας και Κοινωνικών Ασφαλίσεων με την οποία συ¬ 
γκροτήθηκε η Επιτροπή για τη χορήγηση Κάρτας Παρα¬ 
μονής περιορισμένης χρονικής διάρκειας σε αλλοδα¬ 
πούς (Π.Δ. 359/97) της Νομαρχίας ©εσ/νίκης (Κέντρο Αλ¬ 
λοδαπών), αποφασίζουμε: 

Τροποποιούμε την αριθ. 190013/2000 απόφαση του 
Υπουργού Εργασίας και Κοινωνικών Ασφαλίσεων με 
την οποία συγκροτήθηκε η Επιτροπή Ν. ©εσ/νίκης για 
τη χορήγηση Κάρτας Παραμονής περιορισμένης χρονι¬ 
κής διάρκειας σε αλλοδαπούς κατά το μέρος που αφο¬ 
ρά την Εισηγήτρια της Επιτροπής και ορίζουμε τη Σαβ- 
βίδου Μαρία, σε αντικατάσταση της Γραικού Αναστα¬ 
σίας, λόγω μετακίνησης αυτής στην Περ/κή Δ/νση 
Μακεδονίας. 

Κατά τα λοιπά, ισχύει η αριθ. 190013/2000 απόφασή 
μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Οκτωβρίου 2000 

Ο ΥΠΟΥΡΓΟΣ 

ΑΝΑΣΤΑΣΙΟΣ ΓΙΑΝΝΙΤΣΗΣ 

Αριθ. οικ. 191816 (6) 

Τροποποίηση της 190247/98 απόφασης Υπουργού 
Εργασίας και Κοινωνικών Ασφαλίσεων. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του Ν. 1558/85 «Κυβέρνηση και Κυβερνητικά Όργανα». 

β) Του Ν. 212/69 «Περί οργανώσεως καιδιοικήσεωςτου 
ΟΑΕΔ». 

γ) Του άρθρου 2 του Π.Δ/τος 359/97 (ΦΕΚ 240/Α/ 
28.11.97) που αφορά τις προϋποθέσεις χορήγησης της 
Κάρτας Παραμονής περιορισμένης χρονικής διάρκειας 
σε αλλοδαπούς. 

2. Το αριθ. 22298/6.9.2000 έγγραφο του ΣΕΠΕ. 

3. Την αριθ. 190247/98 απόφαση του Υπουργείου Ερ¬ 
γασίας και Κοινωνικών Ασφαλίσεων με την οποία συγκρο¬ 
τήθηκε η Επιτροπή για τη χορήγηση Κάρτας Παραμονής 
περιορισμένης χρονικής διάρκειας σε αλλοδαπούς (Π.Δ. 
359/97) της Νομαρχίας Σερρών, όπως τροποποιήθηκε με 
την αριθ. 191626/2000 όμοια. 

4. Το αριθ. 694/21.8.2000 έγγραφο της Περιφ. Δ/νσης 
Κοιν. Επιθ/σης Κεντρικής Μακεδονίας, αποφασίζουμε: 

Τροποποιούμε την αριθ. 190247 απόφαση του Υπουρ¬ 
γού Εργασίας και Κοινωνικών Ασφαλίσεων με την οποία 
συγκροτήθηκε η Επιτροπή Ν. Σερρών για τη χορήγηση 
Κάρτας Παραμονής περιορισμένης χρονικής διάρκειας 
σε αλλοδαπούς κατά το μέρος που αφορά τους εκπροσώ¬ 
πους της Κοινωνικής Επιθεώρησης, και ορίζουμε ως τα¬ 
κτικό μέλος την Τέγου Ιωάννα, με αναπληρωτή αυτής τον 
Κωστακίδη Γρηγόριο, σε αντικατάσταση των Γεωργιάδη 
Αγησιλάου και Αβράμη Ευαγγελίας, αντίστοιχα, λόγω συ- 
νταξιοδότησης του πρώτου και μετάταξης της δεύτερης. 

Κατά τα λοιπά ισχύει η αριθ. 190247/98 απόφασή μας, 
όπως τροποποιήθηκε με την 191626/2000 όμοια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Οκτωβρίου 2000 

ΟΥΠΟΥΡΓΟΣ 

ΑΝΑΣΤΑΣΙΟΣ ΓΙΑΝΝΙΤΣΗΣ 

□ 

Αριθ. Υ7α/5213 (7) 

Άρση καταλληλότητας του Γυναικολογικού τμήματος 
για άσκηση των Γ ιατρών. 

Η ΓΕΝΙΚΗ ΔΙΕΥΘΥΝΤΡΙΑ ΥΓΕΙΑΣ 

Έχοντας υπόψη: 

1. Τις διατάξεις του άρθρου 6 του Ν.Δ. 3366/55 καθώς 
καιτηςπαρ. 2του άρθρου 8του Ν. 2071/92. 

2. Την αριθ. 17 της 162ης Ολομέλειας/31-8-2000 από¬ 
φαση της Εκτελεστικής Επιτροπής του ΚΕΣΥ. 

3. Την με αριθ. Δ3α/οικ/356/25-5-2000 (ΦΕΚ Β’ 668/ 
2000) απόφαση του Υφυπουργού Υγείας και Πρόνοιας 
για μεταβίβαση αρμοδιοτήτων και του δικαιώματος υπο¬ 
γραφής εγγράφων «Με Εντολή Υφυπουργού», αποφασί¬ 
ζουμε: 

I. Κυρώνουμε την ανωτέρω (2) σχετική γνωμοδότηση 
της Ε.Ε.του ΚΕΣΥ, με την οποία αίρεται η καταλληλότητα 
του Γυναικολογικού τμήματος του νοσοκομείου «ΕΥΑΓ¬ 
ΓΕΛΙΣΜΟΣ» για ειδίκευση των γιατρών στη Γυναικολογία. 


Οι ήδη υπηρετούντες θα πρέπει να τοποθετηθούν ως 
υπεράριθμοι, ένας, σε κάθε Γυναικολογική Κλινική νοσο¬ 
κομείων που χορηγούν Ειδικότητα Γυναικολογίας. 

II. Από τις διατάξεις της παρούσας απόφασης δεν προ- 
καλείται δαπάνη σε βάρος του Κρατικού Προϋπολογισμού. 

III. Η απόφαση αυτή να δημοσιευτεί στην Εφημερίδα 
της Κυβερνήσεως. 

Αθήνα, 10 Οκτωβρίου 2000 

Η Γενική Διευθύντρια 
Β. ΦΛΟΥΡΗ 

□ 

Αριθ. 126939 ( 8 ) 

Αντικατάσταση τακτικού μέλους του Ανωτάτου Ειδικού 
Δικαστηρίου. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τις διατάξεις α) του άρθρου 100 του Συντάγματος και 
β) των παραγράφων 2 και 5 του άρθρου 2 του Ν. 345/1976 
όπως η παράγραφος 2 του άρθρου αυτού αντικαταστά- 
θηκεαπότο άρθρο 37του Ν. 2172/1993 (ΦΕΚ207Α’). 

2) Το υπ’ αριθ. 87/2000 πρακτικό συνεδριάσεως της 
Ολομέλειας του Συμβουλίου της Επικράτειας που αφορά 
τη συμπληρωματική κλήρωση για την ανάδειξη ενός τα¬ 
κτικού μέλους εκ των Αρεοπαγιτών της συνθέσεως του 
Ανωτάτου Ειδικού Δικαστηρίου, ορίζουμε: 

ΤονΑρχοντή Ντόβα, Αρεοπαγίτη, ως πρώτο τακτικό μέ¬ 
λος της έκτων Αρεοπαγιτών συνθέσεως του Ανωτάτου Ει¬ 
δικού Δικαστηρίου σε αντικατάσταση του Ηλία Βλάσση, 
Αρεοπαγίτη, ο οποίος αποχώρησε από την υπηρεσία, για 
το υπόλοιπο χρονικό διάστημα μέχρι 31.12.2001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Οκτωβρίου 2000 

Ο ΥΠΟΥΡΓΟΣ 

ΜΙΧΑΗΛ ΣΤΑΘΟΠΟΥΛΟΣ 

□ 

Αριθ. ΔΠΑ/10081 (9) 

Χαρακτηρισμός ως τοπίου ιδιαίτερου φυσικού κάλλους 
της νήσου Λήμνου του Νομού Λέσβου. 

Ο ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 4 του Ν. 1577/85, όπως αντι- 
καταστάθηκε από το άρθρο 3 του Ν. 2831/2000 «Τροπο¬ 
ποίηση των διατάξεων του Ν. 1577/85 «Γενικός Οικοδομι¬ 
κός Κανονισμός» και άλλες πολεοδομικές διατάξεις» 
(ΦΕΚ 140/Α/13.6.2000) και ειδικότερα το τελευταίο εδά¬ 
φιο της περ. β'τηςπαρ.1 αυτού. 

2. Το υπ’ αριθ. 1/86 Π.Δ. «Καθορισμός αρμοδιοτήτων 
Υπουργείου Αιγαίου» (ΦΕΚ 1/Α/86) και ειδικότερα το άρ¬ 
θρο 2 (παρ. 3, εδ. ζ, περ. γγ) αυτού. 

3. Το υπ’ αριθ. 395/86 Π.Δ. «Οργανισμός Υπουργείου Αι¬ 
γαίου» (ΦΕΚ 158/Α/86) και ειδικότερα το άρθρο 5 (παρ. 1, 
ε και παρ. 2 Ε 10) αυτού. 

4. Την ΥΑΔΔΟ/Φ. 101.22/4724/8.5.2000 «Τροποποίηση 
απόφασης μεταβίβασης αρμοδιοτήτων του Υπουργού Αι¬ 
γαίου» (ΦΕΚ651/Β/22.5.2000). 

5. Το άρθρο 29Ατου Ν.1558/85 «Κυβέρνηση και Κυβερ¬ 
νητικά Όργανα» (Α’ 137) που προστέθηκε στο Νόμο αυτό 
με το άρθρο 27 του Ν. 2081/92(Α' 154) όπως αντικατα- 
στάθηκε μετηνπαρ. 2α του άρθρου 1 του Ν.2469/97 (Α’ 
38). 

6. Την από 18.9.2000 αιτιολογική έκθεση του Τμήματος 
Πολιτιστικής Ανάπτυξης του Υπουργείου Αιγαίου. 

7. Την ανάγκη προστασίας της φυσικής και πολιτιστικής 
κληρονομιάς της νήσου Λήμνου του Ν. Λέσβου 

8. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
Κρατικού Προϋπολογισμού και των οικείων Ο.Τ.Α., απο¬ 
φασίζουμε: 

1. Χαρακτηρίζεται ως τοπίο ιδιαίτερου φυσικού κάλ¬ 
λους η νήσος Λήμνος, του νομού Λέσβου, με σκοπό την 
προστασία, διατήρηση και ανάδειξη τόσο του φυσικού, 
ιστορικού και πολιτιστικού της περιβάλλοντος όσο και της 
πλούσιας αρχιτεκτονικής κληρονομιάς. 

Στόχος του χαρακτηρισμού είναι η διατήρηση της ισορ¬ 
ροπίας του φυσικού και δομημένου περιβάλλοντος που 
αρμονικά επί αιώνες συνυπάρχει με ιδιαίτερη επιμέλεια. 

2. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 27 Σεπτεμβρίου 2000 

Ο ΥΠΟΥΡΓΟΣ 

ΝΙΚΟΣΣΗΦΟΥΝΑΚΗΣ 

□ 

Αριθ. 12377 (10) 

Αύξηση αριθμού ημερών εκτός έδρας προσωπικού του 
μηχανικού εξοπλισμού και οδηγών των Νομαρχών, 
των Ν.Α. Κορινθίας, Λακωνίας και Αρκαδίας για αντι¬ 
μετώπιση εκτάκτου γεγονότος. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του Ν. 2503/97 «Διοίκηση - οργάνωση 
στελέχωση της Περιφέρειας κ.λ.π.». 

2. Τις διατάξεις του Ν. 2685/99 «Κάλυψη δαπανών με- 
τακινουμένων υπαλλήλων, εντός και εκτός επικράτειας 
και άλλες διατάξεις». 

3. Τις διατάξεις της παρ. 6 του άρθρου 25 του Ν. 
2738/99 «Συλλογικές διαπραγματεύσεις στη Δημόσια Δι¬ 
οίκηση, κ.λπ.». 

4. Τις διατάξεις του άρθρου 112 του Π.Δ. 30/1996 «Κώ¬ 
δικας Νομαρχιακής Αυτοδιοίκησης». 

5. Την αριθμ. 8095/7.7.2000 απόφασή μας «Ανώτατο 
όριο επιτρεπομένων ημερών κίνησης εκτός έδρας, υπαλ¬ 
λήλων υπηρετούντων στις Ν.Α. Περιφέρειας Πελ/σου», 
όπως τροποποιήθηκε με την αριθμ. 10748/16.8.2000 
όμοια. 

6. Τα σχετικά αιτήματα των Ν.Α. Κορινθίας, Λακωνίας, 
και Αρκαδίας για αύξηση του ανωτάτου ορίου επιτρεπο- 
μένων ημερών κίνησης, για το προσωπικό του μηχανικού 
εξοπλισμού τους και τους οδηγούς των Νομαρχών, για 
την αντιμετώπιση των αυξημένων αναγκών μετακίνησης 
που πραγματοποίησαν τους θερινούς μήνες τρέχοντος 


έτους, λόγω των μεγάλων και πολυήμερων πυρκαγιών 
που έπληξαν την Περιφέρεια Πελοποννήσου, αποφασί¬ 
ζουμε: 

Αυξάνουμε το ανώτατο όριο του αριθμού ημερών εκτός 
έδρας πέραν αυτών που εγκρίθηκαν με την αριθμ. 
8095/17.7.2000 απόφασή μας όπως τροποποιήθηκε με 
την αριθμ. 10748/16.8.2000 όμοια, ως εξής: 

1. Ν.Α. ΚΟΡΙΝΘΙΑΣ 

Χειριστές μηχανημάτων μηχανικού εφοπλισμού: ημέ¬ 
ρες 100. 

2. Ν.Α. ΛΑΚΩΝΙΑΣ 

α. Προσωπικό τμήματος μηχανικού εξοπλισμού: ημέ¬ 
ρες 50. 

3. Ν.Α. ΑΡΚΑΔΙΑΣ 

α. Προσωπικό τμήματος μηχανικού εξοπλισμού: ημέ¬ 
ρες 80. 

β. Οδηγός Νομάρχης: ημέρες 80. 

Από την απόφαση αυτή προκαλείται δαπάνη το ύψος 
της οποίας δεν μπορεί να προβλεφθεί, η οποία θα καλυ¬ 
φθεί από τις πιστώσεις των προϋπολογισμώντων Νομαρ¬ 
χιακών Αυτοδιοικήσεων Κορινθίας, Λακωνίας και Αρκα¬ 
δίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 27 Σεπτεμβρίου 2000 
Ο Γενικός Γραμματέας Περιφέρειας 
ΑΝΤΩΝΗΣ Μ. ΜΑΤΣΙΓΚΟΣ 

□ 

Αριθ. 20004407 (11) 

Μεταφορά κενών οργανικών θέσεων ΔΕΠ. 

Ο ΠΡΥΤΑΝΗΣ 

ΤΟΥ ΠΑΝΕΠΙΣΤΗΜΙΟΥ ΠΕΙΡΑΙΩΣ 

Έχοντας υπόψη: 

1. Τις διατάξεις του άρθρου 14 παρ. 5α του Ν. 
2817/2000 (ΦΕΚ78/τ.Α'/14.3.2000). 

2. Την απόφαση της Συγκλήτου (συνεδρίαση της 
14.7.2000). 

3. Την απόφαση της Προσωρινής Γ ενικής Συνελεύσεως 
του Τμήματος Διεθνών και Ευρωπαϊκών Σπουδών (συνε¬ 
δρίαση της 7.7.2000). 

4. Την απόφαση του Πρυτανικού Συμβουλίου (συνε¬ 
δρίαση της 4.10.2000). 

5. Την αριθμ. Φ. 121.1/5/Β2/2934/13.9.2000 απόφαση 
του Υπουργού Εθνικής Παιδείας και Θρησκευμάτων. 

6. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού 
προϋπολογισμού, αποφασίζουμε: 

Τη μεταφορά τεσσάρων (4) κενών οργανικών θέσεων 
ΔΕΠ από το Πανεπιστήμιο στο Τμήμα Διεθνών και Ευρω¬ 
παϊκών Σπουδών. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Πειραιάς, 4 Οκτωβρίου 2000 
Ο Πρύτανης 

ΒΑΣΙΛΕΙΟΣ ΚΙΜ. ΜΠΕΝΟΣ 

Αριθ. 25977/62 (12) 

Τροποποίηση - συμπλήρωση απόφασης ορισμού μελών 
του Τεχνικού Συμβουλίου του Ταχυδρομικού Ταμιευ¬ 
τηρίου. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΟΥ ΤΑΧΥΔΡΟΜΙΚΟΥ ΤΑΜΙΕΥΤΗΡΙΟΥ 
(Συνεδρίαση 2376/14.9.2000, θέμα 4α) 

Αφού έλαβε υπόψη: 

1. Τη με αριθμό 2293/21.1.99 απόφαση του που δημο- 
σιεύθηκε στο 148 Β'τεύχος ΦΕΚ στις 18.2.99 και τη συ¬ 
μπληρωματική της αριθμ. 2301/23.3.99 (ΦΕΚ 450 Β'/ 
26.4.99)όπου ορίσθηκαν ο Πρόεδρος τα Μέλη και ο 
Γραμματέας του Τεχνικού Συμβουλίου του Ταχ. Ταμιευ¬ 
τηρίου καθώς και ο Αναπληρωτής της «Προϊσταμένης 
Αρχής». 

2. Τις διατάξειςτου άρθρου 3του Π.Δ. 34/87. 

3. Το γεγονός ότι, στις 30.8.2000 παραιτήθηκαν ο Πρό¬ 
εδρος και τα μέλη του Διοικητικού Συμβουλίου, μέλη 
του οποίου είχαν ορισθεί ως Πρόεδρος και αναπληρωτής 
του Προέδρου, στο Τεχνικό Συμβούλιο του Ταχ. Ταμιευ¬ 
τηρίου. 

4. Την πρόταση της Προέδρου να ορισθεί Πρόεδρος 
του Τεχνικού Συμβουλίου ο Ν. Καφεντζόπουλος με ανα¬ 
πληρωτή του τον Τ. Τριφιάτη και αναπληρωτή της «Προϊ- 
σταμένης Αρχής» το μέλος του Διοικητικού Συμβουλίου 
και Αντιπρόεδρο Θ. Λιότσο. 


5. Τις διατάξειςτου άρθρου 5του Π.Δ. 366/96 «Περί Ορ¬ 
γανισμού του Ταχυδρομικού Ταμιευτηρίου» σε συνδυα¬ 
σμό με τις διατάξειςτου άρθρου 9 του Ν. 2801/2000. 

6. Την με αριθμό πρωτ. 25849/48/7.9.2000 σχετική γρα¬ 
πτή εισήγηση της Υπηρεσίας, αποφασίζει ομόφωνα: 

Εγκρίνειτηντροποποίηση και συμπλήρωση της με αριθ¬ 
μό 2293/21.1.1999 απόφασής του με τον ορισμό: 

1) Ως Προέδρου του Τεχνικού Συμβουλίου του Ταχ. Τα¬ 
μιευτηρίου το μέλος του Διοικητικού Συμβουλίου Νικό¬ 
λαο Καφεντζόπουλο, επίτιμο Γενικό Διευθυντή του Ταχ. 
Ταμιευτηρίου με αναπληρωτή του τον Τιμόθεο Τριφιάτη 
Πολιτικό Μηχανικό, μέλος του Διοικητικού Συμβουλίου. 

Η θητεία τους ορίζεται για το εναπομένον χρονικό διά- 
στηματης διετούς θητείαςτων υπολοίπων μελών, που λή¬ 
γει στις 18.2.2001 και 

2) Ως αναπληρωτή της «Προϊσταμένης Αρχής»το μέλος 
του Διοικητικού Συμβουλίου και Αντιπρόεδρο Θ. Λιότσο ο 
οποίος σε περίπτωση μη υπάρξεως ή απουσίας ή κωλύ¬ 
ματος του Προϊσταμένου των Υπηρεσιών όπου υπάγεται 
η Διεύθυνση Τεχνικών Υπηρεσιών (Γενικός Διευθυντής Δι¬ 
οικητικής Υποστήριξης) θα εκτελείτα σχετικά καθήκοντα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Οκτωβρίου 2000 

Η Διευθύντρια 
ΜΑΡΙΑ ΒΛΑΧΟΠΟΥΛΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐίρ: νννννν.θΐ.ςτ 

θ-ΓΠ3ίΙ: \Λ/θ6ΓΠ35ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ -Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφή Συνδρομητών Φ.Ε.Κ. και 


ΛΑΡΙΣΑ - Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47 533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
βσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προύπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ- 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































